Die sekspop is deur Sergi Santos, ’n ingenieur, gemaak. Sy beskik oor kunsmatige intelligensie wat jou in staat stel om seks met haar te hê. Foto: Reuters
Jy het reg gelees – opblaaspoppe is ’n ding van die verlede en seksrobotte is die toekoms as jy nie meer ’n bedmaatjie het nie.
In ’n verslag oor die groeiende mark in seksrobotte sê die Stigting vir verantwoordelike robotika tegnologie het reeds tot die skepping van “android-liefdespoppe” gelei.
Kommer is uitgespreek dat seksrobotte die persepsie dat vroue soos ’n objek beskou word, kan verhoog. Daar is ook kommer oor hoe hierdie sekspoppe persepsies oor toestemming vir seks kan verander en hoe hulle gebruik kan word om begeertes, wat andersins onwettig sou wees, te bevredig.
“Daar is absoluut voordele vir die tegnologie, maar soos met alles, is balans nodig. Jy moet ’n balans tref tussen die gebrek aan regulasie – of jy het oormatige regulasies en jy verhoed die tegnologie,” sê dr. Aimee van Wynsberghe, assistentprofessor in etiek en tegnologie aan die Tegniese Universiteit van Delft. –Reuters, The Guardian